Siri Nilsen

**Siri Anne Nilsen** (født 1985) er en norsk sanger, musiker, låtskriver, skuespiller og danser. Hennes musikk kan sies å være i folk-, pop- og visesjangeren.

Siri Nilsen debuterte som sceneartist i april 2007 og har siden holdt en rekke små og store konserter rundt om i landet, i forbindelse med forskjellige festivaler, men også på større scener som Rockefeller Music Hall. Hun fremfører sitt eget materiale. På scenen spiller hun ukulele i tillegg til å synge, og hun bruker iblant effektpedaler til levende sampling og looping.

I 2008 mottok hun Grappa debutantpris. Juryen beskrev henne som «(…) en lovende sanger og låtskriver med et hudløst og personlig uttrykk.
Hun skriver og fremfører låter som beveger og hun har mot til å skrive enkle, personlige og nære tekster på norsk.»

Siri Nilsen er en del av det Oslo-baserte musiker- og dikterfellesskapet Blues Run the Game sammen med blant andre musikerne Arild Hammerø, Jens Carelius samt forfatterene Endre Ruset og Joakim Kjørsvik. Blues run the Game spilte månedlig på Café Art’é.

Hun er datter av visesangeren Lillebjørn Nilsen og Shari Gerber Nilsen og var gift med skuespiller og komiker Anders Bye fram til 2024. 

## Platedebut
Siri Nilsens debutalbum *[[Vi som ser i mørket]]* ble utgitt på Grappa i 2009 og inneholder elleve originale spor. I anmeldelsene har det blitt assosiert til blant andre Joni Mitchell, Anja Garbarek, Ane Brun, Kate Bush og Antony and the Johnsons. For sitt andre album *[[Alle snakker sant]]* ble hun nominert til Spellemannprisen 2011 i klassen kvinnelig artist. For sitt andre album *[[Skyggebokser]]* vant hun klassen tekstforfatter under Spellemannprisen 2014 og ble i tillegg nominert i klassene viser og komponist.

## Tidligere arbeid
Siri Nilsen har tidligere koret på platene *Einar Stenseng* av Einar Stenseng og *The Beat of the Travel* av Jens Carelius. Hun har også opptrådt som gjestevokalist for Kråkesølv og Shaun Bartlett. Nilsen har jobbet med dubbing av film i mange år og har blant annet vært den norske stemmen til Haru i *[[Katteprinsen]],* Kiki i *[[Kikis budservice]],* Carly i serien *[[iCarly]]* og Bloom i *[[Winx Club]]*. Hun hadde også stemmen til Kiara, løveprinsessen og datter av Simba, i *[[Løvenes konge 2 – Simbas stolthet]]*. Hun har også dubbet stemmen til Gabriella Montez i *[[High School Musical]]*, High School Musical 2 og *[[High School Musical 3: Senior Year]]*. Som 15-åring hadde hun sommerjobb i NRQ Radio der hun intervjuet kjendiser som Anastasia, Craig David og Outcast.

## Diskografi
### Album
* *[[Vi som ser i mørket]]* (2009)
* *[[Alle snakker sant]]* (2011)
* *[[Live fra Rockefeller Music Hall]]* (2012)
* *[[Skyggebokser]]* (2014)

### Singler og EP-er
**Alle snakker sant* (2011)
**Hodet, hjertet eller magen* (2012)
**Death Hanging* (2013), med Susanna & Susanne Sundfør
**Jeg lover* (2014)
**Passasjer* (2014)
### [[Blues Run The Game]]
**Come In/Stella Blues* (2009)

### Deltar på
* Anita Skorgan & Odd Børretzen: *[[Våre beste barnesanger 4]]* (1998)
* Astrid Lindgren: *[[Pippi på Sjørøverøya]]* (1999)
* Barneselskapet: *[[Våre kjente barnesanger & godnatthistorier]]* (2001)
* Ingunn Aamodt: *[[Den store pulverhekslydboka]]* (2005)
* Einar Stenseng: *[[Einar Stenseng (album)|Einar Stenseng]]* (2006)
* Barneselskapet: *[[Min første CD &ndash; Kjente og kjære barnesanger for de minste]]* (2007)
* Disney: *[[High School Musical]]* (2008)
* Barneselskapet: *[[Barnesangskatten]]* (2008)
* Disney Pixar: *[[WALL·E]]* (2008)
* Stiftelsen Erlik: *[[=Oslo &ndash; Plata fra gata]]* (2009)
* Ingunn Aamodt: *[[Pulverheksa og Krokodillen]]* (2009)
* Jens Carelius: *[[The Beat of the Travel]]* (2009)
* Ingunn Aamodt: *[[Den tredje store pulverhekslydboka]]* (2009)
* Musikkoperatørene: *[[Musikkoperatørene 2010]]* (2010)
* RhinoProd: *[[Alternativ julekalender 2010]]* (2010)
* Jens Carelius: *[[The Architect (album)|The Architect]]* (2011)
* Ingunn Aamodt: *[[Pulverheksa får besøk]]* (2012)
* Ingunn Ringvold: *[[Drove Long to See Him]]* (2012)
* Susanna: *[[Best of Susanna Volume One]]* (2015)
* Tommy Tokyo: *[[Hev deg over det derre der]]* (2015)
* Filmmusikk: *[[Knutsen & Ludvigsen og den fæle Rasputin &ndash; Sangene, musikken og masse moro fra filmen]]* (2015)
* BLØSH: *When Love Is Alive* (2016)
* BLØSH: *[[Keep Bleeding Keep Breathing]]* (2016)
* Einar Flaa: *[[Carriage Road]]* (2016)
* Undergrunn: *[[Egoland]]* (2023)

## Filmografi (utvalg)

### Som skuespiller
* 1994: *[[Over stork og stein]]*
* 1996: *[[Maja Steinansikt]]* – Silvia
* 1999: *Ansur* – Maria
* 2003: *Yngrebølgen* – seg selv

### Som stemmeskuespiller
#### Filmer

#### TV-serier
(En brøkdel) 
* 2004–2007: *[[LazyTown]]* – Trixie
* 2005–2008: ** – Toph Beifong, Azula
* 2006–2009: *[[Bakgårdsgjengen]] –* August
* 2021: *[[Kentaurverden]]* – Gelinda (engelsk: Glendale)

## Bibliografi

* *Siris aller enkleste oppskrifter,* Kagge Forlag AS 2023

## Priser
* 2008: Grappa debutantpris
* 2012: LYSPUNKT 2012. Tekstforfatterfondets pris til unge sangtekst-forfattere.
* 2013: Oslo bys kunstnerpris
* 2014: Spellemannprisen 2014: Årets tekstforfatter

## Referanser


## Eksterne lenker
* 
* 
* Siri Nilsen på MySpace

### Anmeldelser
* Bergens Tidende 
* Aftenposten
* Romerikes Blad